Ǹdzóe biá. Dávid. Ású áyə́ge. 2Éyɔŋ a ngálúman ai Araméǎn yā Mezopotamía, éyɔŋ Yoab a ngádúgán sɔ́ yīd Edom á ndoŋ ǹkǔ, bod bakúda awômo ai bə́bɛ̄. 3Ǎ Zāmbá, o tsídan yǎ fɔ́ɔ́ bíā, o maná fə̄ bía tsam; o m̀bə̄ wógó olún, dúgán zu ábə̄ bíā. 4O ngádzimbi sí, o salá dzɔ̄ bifas, dúgán kǒm mim̀bugulu míe, amú yaman sulan. 5O ngálə́de ayɔŋ dóe ngɛ́d, o ngányû bía mə́yɔ̌g yā másɔ́an. 6Ébá bámbada wa, o ngá və́ bɔd ndəm nə́ bə́ tub elâ. 7Ású yə̄ nə́ miǹdindíŋ míe mí kōdéban,nyǐgī bíā ai m̀bɔ̄ ńnōmo woe, ó wǒg fə̄ bíā. 8Zambá á ngākɔ́bɔ̄ á ḿfūfúb étɔbɔgɔ wóé, nyé nâ: Masán ai miǹtag, makab Sikem ngab, mavəg ndoŋ yǎ Sukot. 9Galaad a wóge ai ma, Manasé fə dzam də́dā. Efrayím á nə ekóngó yā ńlō wáma, Yúda, akpâg édzóē dzáma. 10Moab, esóá mə́wɔ́bɔ̄ dzáma; mayi woa ákǒl ngob dámā Édom. Ǎ Filítia bomó hḿ ayéngá ! 11Zá á ngākə́ ai ma á ńgungúl tísɔn ? Zá á ngākə̄ kwí ai ma á Édom ? 12Ngǎ sə wa, é Zāmbá yǎ á ngábɛn bíā, é Zāmbá yǎ ā kwī kīg fə ai miǹkán bitá myáán ? 13Zǎ bía ka étībílí ńlúman wǎn, amú ǹkǎn mod ó nə fɔngɔ́. 14Ai Zamba byǎyi bɔ̌ biyə̌ŋ bí mam: énye ǎ yi kɔɔdɔ̌ bə̄tíbílí báán ai məkǒl.